สวัสดีค่ะ วันนี้รวมตัวไปแก้ปีชงกันค่ะ ไปไหว้พระที่วัดเล่งเน่ยยี่ 2 ตรงบางบัวทองมาค่ะ ขากลับก็มานั่งทานอาหารชมพระอาทิตย์ตกดินริมแม่น้ำเจ้าพระยากันค่ะ ร้านนี้ต๋อยแนะนำให้พวกเราไปลองทานกันค่ะ แต่ทานกันไปไม่กี่เมนูค่ะ เพราะก่อนหน้านี้ทานขนมตามรายทางกันมาบ้างแล้ว แต่มาทานบรรยากาศซะมากกว่านะ ๕๕๕

เมนูที่สั่ง

-  เจี๋ยนเห็ด หรือ เห็ดผัดน้ำมันหอย จำชื่อเมนูไม่ได้จริงๆ ค่ะ แต่อร่อยนะคะ
-  ทะเลผัดฉ่า เมนูนี้ค่อนข้างเผ็ดหน่อยค่ะ แต่ทานได้
-  แกงส้มหน่อไม้กุ้ง เมนูนี้ลองชิมแล้วอร่อยนะ แต่แหม่มไม่ทานหน่อไม้เลยไม่ได้ทานเท่าไหร่

จริงแล้วอยากมาทาน แกงส้มเนื้อปูไข่ แต่วันนี้ไม่มีปูเลยอดค่ะ
เมนูแนะนำ : ปลาเก๋าสองสี, ปูทะเลหลน, เป็ดย่างหนังกรอบ, ลูกชิ้นกุ้งสลัดร้อน, ปลากะพงตะไคร้กรอบ, ผัดฮ่องกง, แกงส้มเนื้อปูไข่, ยอดมะระลุยไฟ, สลัดกระดาษ, กุ้งบวชชี, พล่ากุ้งแช่บ๋วย, ลิ้นเป็ดทอดกรอบสามรส, เห็ดโคนน้ำมันหอย
ที่อยู่ : 138 หมู่6 ซอยใต้สะพานพระราม 5 ถนนพิบูลสงคราม ตำบลสวนใหญ่ อำเภอเมืองนนทบุรี นนทบุรี 11000
เบอร์โทรศัพท์ :  029667988
วันและเวลาเปิดปิดทำการ :  เปิดทุกวัน เวลา 11.00 - 01.00 น.
การเดินทาง จากแยกแครายมุ่งหน้ากระทรวงสาธารณสุข ขึ้นสะพานข้ามสี่แยกนนทบุรี วิ่งตรงไปเรื่อยๆๆ เมื่อลงจากสะพานไม่เกิน 2 กม. ให้ชิดซ้ายออกป้ายเขียวที่เขียนว่า ถนนพิบูลย์สงคราม ไปติดไฟแดงใต้สะพานพระราม 5 เข้าเลนซ้ายสุด แล้ววิ่งตรงชิดซ้ายเข้าไปใต้สะพานพระราม 5 ตรงจนเกือบสุดแม่น้ำเจ้าพระยา จะเห็นร้านพะนะคอน 5 อยู่ด้านซ้ายมือ ใกล้กับวัดนครอินทร์
ที่จอดรถ : ที่จอดรถของร้านพะนะคอน 5 ตั้งอยู่ภายในบริเวณร้าน จอดได้ประมาณ 60-70 คัน